Diari Oficial de la Generalitat Valenciana


Sumari del DOGV 6884, del 18-10-2012 (2012/9398)

RESOLUCIÓ de 17 de juliol de 2012, de la Direcció General d'Energia de la Conselleria d'Economia, Indústria i Comerç, per la qual s'atorga autorització administrativa per a les instal·lacions elèctriques de transport secundari de la nova subestació transformadora de 400/220 kV, denominada ST Godelleta, situada al terme municipal de Godelleta, província de València, s'aprova el projecte tècnic d'execució i es declara, en concret, la seua utilitat pública. (ATASCT/2009/620/46).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6884

Data del DOGV
:   18-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9398


Data del document
:   17-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 17 de juliol de 2012, de la Direcció General d'Energia de la Conselleria d'Economia, Indústria i Comerç, per la qual s'atorga autorització administrativa per a les instal·lacions elèctriques de transport secundari de la nova subestació transformadora de 400/220 kV, denominada ST Godelleta, situada al terme municipal de Godelleta, província de València, s'aprova el projecte tècnic d'execució i es declara, en concret, la seua utilitat pública. (ATASCT/2009/620/46). [2012/9398]  
  
Vist l'escrit presentat per Red Eléctrica de España, SAU, domiciliada a l'efecte de notificacions al passeig dels Gaitanes, núm. 177, 28085 Alcobendas (Madrid), el 17 de desembre de 2009 davant del Servici Territorial d'Energia de València, en què sol·licita que se li concedisca autorització administrativa per a les instal·lacions elèctriques de transport de la nova subestació transformadora 400/200 kV, en la part corresponent a la instal·lació de 220 kV, denominada ST Godelleta, sent l'accés a esta pel camí que part de la carretera CV-416, en el terme municipal de Godelleta, província de València; que s'aprove el projecte tècnic d'execució, i que es declare, en concret, la seua utilitat pública. (ATASCT/2009/620/46).  
Al mencionat escrit s'adjunta el projecte tècnic de l'esmentada instal·lació, firmat per tècnic competent.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç informe a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
  
A este efecte, amb data 21 de maig de 2010, consta informe en què s'indica que vist el document de Planificació dels Sectors d'Electricitat i Gas 2008-2016, aprovat per Acord del Consell de Ministres, de 30 de maig de 2008, s'emet un informe favorable sobre la instal·lació sol·licitada als efectes previstos en l'article 36.3 de la Llei 54/1997, del Sector Elèctric, i en l'article 114 del Reial Decret 1955/2000.  
  
Resultant que va ser realitzada la informació pública de la mencionada sol·licitud en el Diari Oficial de la Comunitat Valenciana de 24 de maig de 2010, en el Butlletí Oficial de la Província de València de 19 de maig de 2010, en el diari ABC del dia 20 de maig de 2010 i en el tauler d'anuncis de l'Ajuntament de Godelleta, únic municipi afectat pel projecte, als efectes previstos en l'article 9 del citat Decret 88/2005, de 29 d'abril, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient han sigut presentades les al·legacions següents a la instal·lació projectada:  
· M. Dolores Ruiz Franco, Alicia Vicente Morell, Ana M. García Ibáñez, Francisco López Ruiz, Antonio Espert Criado, Sra. Rosa María Hernández Martínez, Esteban Carrascosa Ruiz, Carmen Mingacho Latorre, Vicenta Tarín Arnau i M. Luisa Lila Alepuz, per mitjà d'escrits independents d'idèntic contingut manifesten, en síntesi, la seua oposició a la instal·lació projectada amb motiu dels efectes perjudicials d'esta per a la salut de les persones, l'impacte visual que actuarà negativament sobre el desenrotllament turístic de la zona, així com els danys i perjuís econòmics dels afectats per la construcció de la instal·lació. Al seu torn, es proposen determinades mesures en cas d'execució de la instal·lació projectada.  
Igualment consta la presentació d'una relació de firmes arreplegades contra la instal·lació projectada.  
Remeses les al·legacions expressades a l'empresa peticionària, perquè prestara conformitat o formulara els inconvenients que estimara procedents, esta va emetre contestació respecte a les qüestions suscitades, indicant: a) Quant als aspectes epidemiològics, cal assenyalar que els estudis realitzats durant els últims anys conclouen de forma categòrica que els camps elèctrics i magnètics generats per les línies elèctriques d'alta tensió no suposen un risc per a la salut pública; b) que l'impacte visual ha sigut analitzat en l'estudi d'impacte ambiental, evitant afectar les zones de major valor ambiental susceptibles de protecció, i c) que en relació als perjuís econòmics que puguen derivar-se de la instal·lació projectada seran adequadament i suficientment compensats per mitjà d'un procediment per a determinar el preu just, en cas d'impossibilitat de mutu acord d'acord amb la normativa vigent.  
  
Resultant que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Resultant que conforme al mencionat Decret 88/2005 es va traslladar a l'Ajuntament de Godelleta la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a efectes de prestar-ne la conformitat o l'oposició, i simultàniament es va traslladar al referit Ajuntament d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, sol·licitant informe sobre l'adaptació del projecte al planejament urbanístic que siga aplicable.  
· L'Ajuntament de Godelleta, per mitjà de la presentació de sengles escrits de 23 d'abril i 14 de maig de 2010, va informar desfavorablement, pel que fa a la subestació elèctrica, que: 1. La parcel·la on pretén situar-se la subestació està classificada com a sòl no urbanitzable comú, condicionant-se de forma negativa el desenrotllament economicosocial actual i futur dels terrenys afectats i dels futurs desenrotllaments urbanístics, causant importants i greus limitacions en la valoració del patrimoni natural, paisatgístic, cultural, socioeconòmic de tota l'àrea compromesa; 2. Els possibles perills derivats dels camps electromagnètics originats en els entorns de les instal·lacions, i 3. Que es tracta d'una activitat potencialment perillosa i per tant hauria de mantindre's a una distància de 2.000 metres a comptar del nucli més pròxim de població agrupada.  
Dels informes presentats es va traslladar a l'empresa sol·licitant, que va manifestar el que al seu dret conferix, i en síntesi declara: 1. Que conforme a la normativa actual no són indemnitzables els perjuís sobre expectatives basades en possibles usos futurs del sòl, així mateix els cultius agrícoles són en general compatibles amb este tipus d'instal·lacions, establint-se d'acord amb la normativa vigent, i en cas que no s'aconseguisca un acord amb els propietaris dels terrenys, la compensació econòmica a través del corresponent procediment per a la determinació del preu just. Igualment s'assenyala, des del punt de vista ambiental, que l'impacte visual ha sigut analitzat en l'estudi d'impacte ambiental, evitant afectar les zones de major valor ambiental susceptibles de protecció; 2. Quant als pretesos efectes sobre la salut al·legats, la comunitat científica internacional està d'acord en què l'exposició als camps elèctrics i magnètics de freqüència industrial generats per les instal·lacions elèctriques d'alta tensió no suposa un risc per a la salut pública, i 3. La normativa vigent (el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries) establix distàncies mínimes de seguretat de les instal·lacions elèctriques per a evitar riscos d'electrocució, que s'han respectat en tot moment en la documentació tècnica de la instal·lació.  
  
  
Per part de l'Ajuntament de Godelleta es va emetre contestació al referit informe emés per la peticionària, manifestant novament la seua oposició a la instal·lació projectada. Donat trasllat d'este a la peticionària esta es va reiterar en les seues manifestacions anteriorment exposades.   
Resultant que d'acord amb el que establix el Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, els oportuns condicionats, concretament als següents:  
  
· Servicio Territorial d'Ordenació del Territori de la Conselleria de Medi Ambient, Aigua, Urbanisme i Habitatge, havent-hi remés informe pel qual es manifesta que basant-se en la normativa del Patricova, i respecte a la possible afecció al PAT del Corredor d'Infraestructures de la Comunitat Valenciana, l'àmbit d'actuació del projecte d'execució de la subestació transformadora 400/220 kV denominada ST Godelleta, no es troba afectat.  
· Direcció Territorial de Cultura de la Conselleria de Cultura i Esport, havent-hi remés informe en què indica la necessitat de l'obtenció de l'informe vinculant previst en la Llei del Patrimoni Cultural Valencià, per a la qual cosa haurà de dur-se a terme una prospecció arqueològica, que haurà de sotmetre's a la corresponent autorització.  
· Direcció General d'Obres Publiques de la Conselleria d'Infraestructures i Transport, va informar que la subestació projectada no afecta les carreteres de la seua competència.  
Traslladats els informes contestats a l'empresa sol·licitant, manifesta la seua conformitat amb estos.  
No figura en l'expedient l'informe sol·licitat per les administracions i organismes que s'assenyalen a continuació, a pesar d'haver sigut reiterada la seua petició pel Servici Territorial d'Energia de València:  
· Direcció General d'Urbanisme de la Conselleria de Medi Ambient, Aigua, Urbanisme i Habitatge.  
Resultant que el Servici Territorial d'Energia de València ha informat favorablement la instal·lació sol·licitada.  
Atés que amb data 7 d'octubre de 2011, el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar declaració d'impacte ambiental estimant acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de la subestació transformadora ST Godelleta, promogut per Red Eléctrica de España, SAU, en el terme municipal de Godelleta, província de València, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva de la present resolució.   
  
Resultant que el projecte presentat compte entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
Atés que la sol·licitud i la documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, sent estos els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar adequadament estes.  
Atés que d'acord amb l'article 5 del Reial Decret 1955/2000, d'1 de desembre, les instal·lacions, l'autorització de les quals se sol·licita, constituïxen instal·lacions de la xarxa de transport d'energia elèctrica.  
  
Atés que d'acord amb el projecte presentat, la construcció de la subestació transformadora permetrà reforçar el mallat de la xarxa de transport de la província de València.  
Atés que la present instal·lació en estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat valenciana és la competent per a la seua tramitació i autorització.  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta Direcció General és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar a Red Eléctrica de España, SAU, autorització administrativa per a les instal·lacions elèctriques de transport secundari de la nova subestació transformadora de 400/220 kV, en la part corresponent a les instal·lació de 220 kV, denominada ST Godelleta, situada en el terme municipal de Godelleta, província de València, i les característiques tècniques principals de al qual són les següents:  
Sistema elèctric de 220 kV:   
Es construïx amb una configuració de doble barra més adaptament i composta per les set posicions següents:  
Posició 1: línia Catadau; posició 2: línia Torrent; posició 3: autotransformador AT1 400/220 kV; posició 4: adaptament; posició 5: de reserva per a futur; posició 6: de reserva per a futur; posició 7: de reserva per a futur.  
Els conductors estan disposats en embarrats alts o superiors i secundaris (cable dúplex de 516,8 mm² de secció total del conductor), i embarrats mitjans constituïts per tub d'alumini de 3.569 mm² de secció total de conductor.  
Interruptors de comandament unipolar amb cambres de tall en SF6 (hexafluorur de sofre); transformadors d'intensitat en cada fase; seccionadors de barra tipus pantògraf; seccionador de barra de tipus rotatiu de tres columnes amb fulles de presa de terra; tres transformadors de tensió capacitiva per eixida de línia.  
En quant a proteccions es referix, s'instal·la una xarxa de terres inferiors per a la zona de totes les instal·lacions, edifici, tancament i fonamentacions, i una altra malla de terres superiors amb conductors entre les columnes dels pòrtics.  
Servicis auxiliars de corrent altern compostos per una línia de mitja tensió per a alimentació d'un centre de transformació, amb transformador de 400 kVA i un grup electrogen; i dos sistemes de corrent continu, un de 125 V per a força i control, i el segon, de 48 V, per als equips de comunicacions.  
Obra civil: Es construirà un edifici de comandament i control, prefabricat del tipus normalitzat, amb coberta a quatre aigües, destinat a albergar els quadros de control i proteccions, servicis auxiliars, equips de comunicacions i la resta d'instal·lacions. Així com tres casetes de relés prefabricades i amb coberta a quatre aigües, normalitzades per Red Eléctrica de España SAU, per al comunicat de 400 kV i dos per al parc de 220 kV.  
Pressupost: tretze milions nou-cents vint-i-set mil sis euros (19.693.487 €).  
  
Segon  
Aprovar el projecte d'execució, firmat per tècnic competent, per a la construcció de les instal·lacions de transport secundari relacionades en el punt primer d'esta resolució.  
Esta autorització i aprovació de projecte queda sotmesa a les condicions següents:  
a) Conforme el títol VI de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) La instal·lació a executar complirà amb els reglaments tècnics aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran d'executar-se segons el projecte aprovat. En cas que siga necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent aprovació.  
d) El termini d'execució de l'obra serà de 15 mesos a comptar des de l'endemà d'obtindre la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització de l'esmentat termini, Red Eléctrica de España, SAU, podrà sol·licitar-ne una ampliació per mitjà de sol·licitud motivada davant d'este òrgan directiu.   
  
e) El titular donarà compte de la terminació de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
g) Les condicions d'orde mediambiental establides en la declaració d'impacte ambiental, de 7 d'octubre de 2011, del director general d'Avaluació Ambiental i Territorial de la Conselleria d'Infraestructures, Territori i Medi Ambient, següents:  
h) S'adoptaran els condicionants establits en els informes sectorials emesos per a l'actuació.  
i) Hauran de mantindre's les oliveres centenàries localitzades en la parcel·la 339 i al llarg del seu extrem nord, i les garroferes localitzades en l'extrem sud de la parcel·la 335 i en la parcel·la 334, que es localitzen fora de la parcel·la destinada a la subestació transformadora, evitant el seu deteriorament durant la fase d'obres.  
j) El promotor haurà de comunicar a l'òrgan ambiental, amb la suficient antelació, la data de començament de l'execució del projecte, d'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, i incorporat en l'article 14 del Reial Decret Legislatiu 1/2008, d'11 de gener.  
k) Les accions incloses en el Programa de Vigilància Ambiental hauran de documentar-se, als efectes d'acreditar l'adopció i execució de les mesures preventives i correctores propostes i la comprovació de la seua eficàcia. El dit document haurà d'incloure la informació relativa a l'estat dels talussos generats i les propostes per a la seua estabilització en cas de ser necessàries.  
l) Qualsevol modificació o ampliació del projecte presentat, així com qualsevol impacte ambiental no previst en l'estudi d'impacte ambiental que puga detectar-se, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de les instal·lacions elèctriques de transport secundari autoritzades en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació d'esta resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
  
  
  
ANNEX I  
  
Relació de béns i drets afectats del projecte: ST Godelleta 220 kV  
  
Terme municipal de Godelleta, província de València  
  
  
  
  
  
\* \* \* \* \*  
  
  
ANEXO I  
  
Relación de Bienes y Derechos Afectados del proyecto: ST Godelleta 220 kV  
  
Término municipal de Godelleta, provincia de Valencia.  
  
  
  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 17 juliol de 2012.- El director general d'Energia: Antonio Cejalvo Lapeña.